Microsoft Bing
Microsoft Bing (Bing nomi bilan tanilgan) — Microsoft kompaniyasiga tegishli va boshqariladigan veb-qidiruv tizimi. Xizmat Microsoftning oldingi qidiruv tizimlaridan kelib chiqqan: MSN Search, Windows Live Search va keyinroq Live Search. Bing turli xil qidiruv xizmatlarini, jumladan, veb, video, rasm va xaritalarni qidirish mahsulotlarini taqdim etadi. U ASP.NET yordamida ishlab chiqilgan. Microsoft kompaniyasining Live Search oʻrnini bosuvchi Bing 2009–yil 28–mayda Kaliforniyaning San-Diego shahrida boʻlib oʻtgan All Things Digital konferensiyasida Microsoft bosh direktori Stiv Ballmer tomonidan 2009–yil 3–iyunda chiqarilishi uchun taqdim etilgan. Oʻsha paytdagi eʼtiborga molik yangi funksiyalar qatoriga soʻrovlar kiritilayotganda qidiruv takliflari roʻyxati va Microsoft 2008–yilda sotib olgan Powerset semantik texnologiyasi asosida tegishli qidiruvlar roʻyxati (“Oʻrganuv paneli” deb ataladi) kiritilgan. 2009–yil iyul oyida Microsoft va Yahoo! kompaniyalari Yahoo! Search-ni Bing qoʻllab-quvvatlashi haqidagi kelishuvini eʻlon qildi. Yahoo! 2012–yilda qoʻllashni toʻxtatdi. 2011–yil oktabr oyida Microsoft foydalanuvchilar uchun tezroq va biroz mosroq qidiruv natijalarini taqdim etish maqsadida yangi qidiruv infratuzilmasi ustida ishlayotganliklarini aytdi. "Tiger"("Yoʻlbars") nomi bilan tanilgan yangi indeks-xizmatli texnologiya oʻsha yilning avgust oyidan boshlab butun dunyo boʻylab Bing-ga kiritilgan edi. 2012–yilning may oyida Microsoft qidiruv soʻroviga tegishli maʼlumotlarni foydalanuvchilarning ijtimoiy tarmoqlarida qidiradigan “Yon panel” ijtimoiy funksiyasini oʻz ichiga olgan qidiruv tizimining navbatdagi dizaynini eʼlon qildi. BitFunnel qidiruv tizimini indekslash algoritmi va qidiruv tizimining turli komponentlari 2016–yilda Microsoft tomonidan ochiq manba-ga aylantirilgan. 2018–yil oktabr holatiga koʻra, (Microsoft) Bing qidiruv tizimi Google (77%)va Baidu (14.45%)dan keyin dunyo boʻyicha uchinchi oʻrinni egalladi. Uning ulushi 4.58% ni tashkil qilardi. Bing-ning asosiy kuchi hisoblangan Yahoo! Search-da 2.63% qismdagi qidiruv hajmi bor edi.